सैन्टॉरस ए

सैन्टॉरस ए या एनजीसी 5128 सैन्टॉरस नक्षत्र में स्थित एक प्रमुख आकाशगंगा है। इसकी खोज 1826 में स्कॉटिश खगोलशास्त्री जेम्स डनलप ने न्यू साउथ वेल्स, ऑस्ट्रेलिया में अपने घर से की थी।

एनजीसी 5128 को या तो हबल प्रकार की लेंटिक्युलर आकाशगंगा माना जाता है या फिर एक दीर्घवृत्ताकार आकाशगंगा। यह पृथ्वी से लगभग 1016 मिलियन प्रकाश-वर्ष दूर है।Harris, Gretchen L.H. et al 2010. The distance to NGC 5128 (Centaurus A). Publications of the Astronomical Society of Australia 27 (4): 457–462. Harris, Gretchen L.H. 2010. NGC 5128: The giant beneath. Publications of the Astronomical Society of Australia 27 (4): 475. Tonry J.L. et al 2001. The SBF survey of galaxy distances. IV. SBF magnitudes, colors, and distances. Astrophysical Journal 546 (2): 681–693. 

एनजीसी 5128 पृथ्वी के सबसे निकट स्थित रेडियो आकाशगंगाओं में से एक है। इसका सक्रिय केंद्र विस्तृत रूप से अध्ययन किया गया है। यह आकाश में पाँचवीं सबसे अधिक दीप्तिमान आकाशगंगा मानी जाती है, और शौकिया खगोल विज्ञान के लिए एक आदर्श लक्ष्य है। यह आकाशगंगा केवल उत्तरी गोलार्द्ध के निचले अक्षांशों और दक्षिणी गोलार्द्ध से दिखाई देती है।

स्पिट्ज़र अंतरिक्ष दूरबीन के अध्ययनों से पुष्टि हुई है कि सैन्टॉरस ए एक छोटी सर्पिल आकाशगंगा से टकरा रही है और उसे अपने भीतर समाहित कर रही है। अन्य स्टारबर्स्ट आकाशगंगाओं की तरह इस टक्कर से तीव्र ताराजनन हुआ।

आकाशगंगा के केंद्र में एक महाविशालकाय कृष्ण विवर स्थित है, जिसका द्रव्यमान लगभग 55 मिलियन सौर द्रव्यमान है। यह सापेक्षिक जेट उत्सर्जित करता है, जिनमें एक्स-किरण और रेडियो तरंगदैर्घ्य शामिल हैं। खगोलविदों ने दस वर्षों के अंतराल पर इन जेटों के रेडियो प्रेक्षण किए और पाया कि इनके आंतरिक भाग लगभग प्रकाश की गति के आधे वेग से गति कर रहे हैं। एक्स-किरणें उस क्षेत्र में उत्पन्न होती हैं जहाँ जेट आसपास की गैस से टकराती है। इससे अत्यंत ऊर्जावान कण बनते हैं। सैन्टॉरस ए की रेडियो जेटों की लंबाई दस लाख से अधिक प्रकाश-वर्ष है।
दृश्यता

सैन्टॉरस ए ओमेगा सेंटॉरी (एक गोलाकार तारागुच्छ जो नंगी आँख से दिखाई देता है) से लगभग 4° उत्तर में स्थित है। उच्च सतही दीप्तिमानता और अपेक्षाकृत बड़े कोणीय आकार के कारण यह शौकिया खगोल विज्ञान के लिए एक आदर्श लक्ष्य है। 

इसका उज्ज्वल केंद्रीय उभार और गहरी धूल पट्टी साधारण खोजी दूरबीनों तथा बड़े दूरदर्शी चश्मों (बाइनाक्युलर) से भी देखी जा सकती है। बड़े दूरबीनों में इसकी अतिरिक्त संरचनाएँ भी दिखाई दे सकती हैं। असाधारण रूप से अनुकूल आकाशीय परिस्थितियों में इसे नंगी आँख से भी देखने के दावे किए गए हैं।

 संदर्भ 

 श्रेणी:स्टारबर्स्ट आकाशगंगाएँ